open-index/open-wikipedia-markdown huggingface dataset:
Pickert

**Pickert** is eune Spezialität iut Austwestfolen-Lippe un dat süüdaustlike Ossenbrügger Land un kükt meust iut os eun Pannkeoken, is öbber man iut rüiven Kartuffeln maakt.
## Weordafkumst
Dat Weord Pickert kümmt van dat plattdüütsche Verb *pecken* (kleven) af, denn de Deug is büi’t Kneden derbe peckig un backig.
## Oorten van Pickert
### Lippsker Pickert
Lippsker Pickert kükt iut os en Pannekeoken un wurr fröher besünners den Sunndag Avend, am auk to wichtigen Begüivnissen, backen.  Faken eet eun de Pickert ok düht late os en Nachtmohl. Ehrdaag was de Pickert, wat dat blaut de Luie, de en karget un armet Lieven fohrn, eten. Vandage weert de Pickert os ene lippske Spezialität ankeken. 
De Ingredenzien van de Deug sind Gest, Melke, Mehl, Euer, rüiven Kartuffeln. Faken kümmt ok Rosinen in de Pickert rin. 
Boven up de Pickert smöört de Lipper nich blaut seute Saken os Plumenmuus, Marmelade, Appelmuus oder Rövensappe, man ok lippske Leverwosst.

Teo’n drinkt de Lipper na Briuk un Herkumst Kaffee.
De Pickert gillt ol van de 18.Johrhunnert an, os gans typisk för dat Lipperland un wurr fröher meust jeuden Sunndag eten. In Lippe seggt en seogor, dat de Pickert dat lippske „Natscheonaalgericht“ is. De Schrüiver August Wiemann schreev in en lüttje Geschichte över den Pickert:

 Wat'n aulen Lipper es, de kann sick keunen Sunndag eohne Pickert denken. Pickert hoiert teo'n Sunndage os de Kuckuck teon Freohjohrswaule un os de Brui'm teo 'er Briut.
### Westfölsker Pickert
„Westfölsker Pickert“, auk „Lappenpickert“ noimt, is auk iut rüiven Kartuffeln. In de Deug gifft eun denn auk noch Mehl, Euer, Melke un Solt teo. Gest, os büi den Lippsken Pickert kümmt nich rin, dorümme kükt de Westfölske Pickert auk os Lappen iut. 
De westfölsken Pickeets werrn gans suutje backt. Ehrdage möök en dat up euner „Pickertplatte“, vandage in’r Panne. Büi’t braden leggt man fetten smeukert Speck in de Panne, up dat de Panne fettig neog teo’n Braden is. 

In de Senne, de fröher eune düht karge Giegend was, möök eun de Westfölsken Pickert nich mit Kartuffeln, man mit Beokweutenmehl. Man düsse Lappenpickerts wörn bannig täh. Dorümme see ma „Liarn Hinnerk“ (leddern Hinnerk) dor to.
### Kastenpickert
De Kastenpickert is eune Form van Pickert, de in’n Ramskenbrinkschen un üm Builefeld un Gütsel ümmerüm begäng is. De Deug is de glüike, man eun backt den Deug, os eun Braud in’r Kastenform. Wenn de Kastenpickert köhl is, snitt man enne in Schüiven un bradt de Schüiven nocheman in’r Panne an.

## Weblenken
*Plattduitske Geschichte över den Pickert (auk teo’n belustern)
*Eun Rezept för Lippske Pickert
## Nawüisen
Kreisstraten in’n Landkreis Veern

Na dat Neddersassische Stratengesett is de Landkreis Veern Dreger för de Stratenbolast för en Reeg von Straten op dat Rebeed von’n Landkreis. Disse Kreisstraten warrt in’n Kreis dörnummereert.

De höögste Nummer is de Kreisstraat 75. De Nummern sünd aver nich all vergeven. Dat gifft vondaag 50 Kreisstraten in’n Landkreis. De Kreisstraten in’n olen Landkreis Veern hebbt de Nummern 1 bet 38. De Kreisstraten mit de Nummern 60 bet 75 doot in de fröhere Exklaav Thänhusen liggen, de bet to’n 1. Juli 1972 noch to’n Landkreis Bruunswiek höört hebbt.

Alltohoop gift dat üm un bi 230 Kilometer Kreisstraten in’n Landkreis Veern un 140 Kilometer Radweeg, de an de Kreisstraten langsgaht. Tostännig för den Ünnerholt is de Kreisstratenmeesteree in Veern.

## Footnoten
Bahnhoff Harsfeld

De **Bahnhoff Harsfeld** is en Bahnhoff mit twee Gleise in’n Oort Harsfeld. De Bahnhoff liggt an de Bahnlien Bremerhoben–Buxthu. De Bahnhoff höört to’n HVV.

He liggt in’n Süüdwesten von’n Oort an de Eck von Landsstraat 124 un Kreisstraat 26n.

## Historie

1902 hett de Bahnlien Bremervöör–Bookholt apenmaakt, de in Bremervöör an de Bahnlien Bremerhoben–Stood anslaten hett. Dor is denn ok de eerste Bahnhoff boot worrn.

An’n 19. Dezember 1928 hett de Buxthu-Harsfeller Iesenbahn de Bahnlien Buxthu–Harsfeld apenmaakt.

De Personenverkehr twüschen Bremervöör un Bookholt is an’n 26. Mai 1968 instellt worrn un de Personenverkehr twüschen Buxthu un Harsfeld an’n 31. Mai 1969.

Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 sien Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Siet disse Tied warrt dat as Bahnlien Bremerhoben–Buxthu bedreven. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu.

De Afkörten in dat Bahnamtliche Betriebsstellenverzeichnis is AHFD un de Internatschonale Bahnhoffsnummer 614574.

De Bahnstieg an Gleis 1 is Huus- un Siedenbahnstieg, de von Gleis 2 en Middelbahnstieg. De Park&Ride-Anlaag hett 30 Parkplätz för Autos un de Bike&Ride-Stellplatz üm un bi 65 Plätz för Fohrrääd.

## Personenverkehr

## Footnoten
Bahnhoff Obbens

De **Bahnhoff Obbens** is en Bahnhoff mit een Gleis in dat Dörp Obbens. De Bahnhoff liggt an de Bahnlien Bremerhoben–Buxthu un höört to’n HVV.

He liggt in’n Noorden von dat Dörp an de *Stoder Straat* (L&nbsp;130).

## Historie

1928 is de Bahnlien Buxthu–Harsfeld boot worrn (de vondaag Deel von de Bahnlien Bremerhoben–Buxthu is). To de Tied is ok de Bahnhoff Obbens inricht worrn. Apenmaakt hett de Bahnlien an’n 22. Dezember 1928. De Personenverkehr twüschen Buxthu un Harsfeld is to’n 31. Mai 1969 instellt worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu.

De Afkörten in dat Bahnamtliche Betriebsstellenverzeichnis is AAPS un de Internatschonale Bahnhoffsnummer 616408.

De Bahnhoff hett een Bahnstieg, dat is en Siedenbahnstieg. De Park&Ride-Anlaag hett 25 Parkplätz för Autos un de Bike&Ride-Stellplatz üm un bi 30 Plätz för Fohrrääd.

## Personenverkehr

## Footnoten
Wladimir Wladimirowitsch Wasjutin

**Wladimir Wladimirowitsch Wasjutin** (russisch: Владимир Владимирович Васютин, wetenschaplich Transliteratschoon *Vladimir Vladimirovič Vasjutin*; * 8. März 1952 in Charkow, Ukrainische SSR; † 19. Juli 2002) weer en Pilot un ehmalger sowjeetsch Kosmonaut vun ukrainsch Natschonalität.

## Leven
Wladimir Wasjutin hett de Luftwappenhoochschool in Tschugujew besöcht, de he 1973 spoodriek afslooten hett. Nahdem de Pilot mit Fallschermspringerutbillen 1976 as Kosmonaut utwählt wurr, fung he an’ 23. August 1976 de Grundutbillen för Kosmonauten *OKP* an, de he nah Övernahm dör dat Juri-Gagarin-Kosmonautentrainingszentrum an’ 1. Dezember 1978 denn an’ 30. Januar 1979 afsluuten kunn. Nahdem Wasjutin 1980 Afsolvent vun de Militärakademie vun de Luftstrietkkräfte „J. A. Gagarin“ in Monino wurr, is de Pilot  Pilot 1985 as Kommandant vun de veerte Stammbesatten vun Saljut 7 mit dat Ruumschipp Sojus T-14 in den Weltruum flagen. Mit an Bord weer de Bordingenieur Georgi Michailowitsch Gretschko un de Forschungskosmonaut Alexander Alexandrowitsch Wolkow. Gretschko is denn tosommen mit Wladimir Alexandrowitsch Dschanibekow nah en körten Övergangstiet weer to de Eer torüchflagen, wiels Wolkow, Wasjutin un Wiktor Petrowitsch Sawinych an Bord vun de Ruumstatschoon bleeven. An Bord vun de Ruumstatschoon wurrn ünner anner militärische Experimente in dat TKS-Ruumschipp dörführt. Aber de Gesundheitstostand vun Wasjutin wurr wiels den Upenholt an Bord vun Saljut 7 immer schlechter, so dat man beslooten hett, de Mission nah 62 Daag aftobreeken und de dree Kosmonauten weer to de Eer to schicken. Offiziell hett dat heeten, dat Wasjutin wat mit den Blindarm harr, wohrschienlich aber weer psychische Probleme de Oorsaak. An’ 25. Februar 1986 is Wasjutin ut medizinischen Grünnen ut dat Kosmonautencorps utscheeden. 

Wasjutin wurr Dozent un stellvertreden Direkter vun en Afdeelen an de Militärakademie vun de Luftstrietkräfte „J. A. Gagarin“ in Monino. 1990 reck de Pilot den Titel vun en Kandidaten vun de Militärwetenschapen, sien akademische Utbillen an de Generalstaffsakademie hett he 1995 afslooten.

Wladimir Wasjutin is an’ 19. Juli 2002 an de Folgen vun en Krebserkrankung storven. He weer verheiraadt un harr twee Kinner.

## Literatur
* Peter Stache: Raumfahrer von A bis Z. Militärverlag der Deutschen Demokratischen Republik, Berlin [Ost] 1988, ISBN 3-327-00527-3.

## Weblenken
* spacefacts.de: Körtbiografie
Samtgemeen Ne’enkarken

De **Samtgemeen Ne’enkarken** () weer en Rebeetsverband in’n Westen von’n Landkreis Oosterholt. De Samtgemeen is 1966 ut de Gemenen Ne’enkarken, Rade un Aschwarden billt worrn. De Gemenen hebbt jemehr Verwaltungsopgaven an dat gröttere Raadhuus in Ne’enkarken afgeven.

Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De Öörd sünd all Deel worrn von de grote Eenheitsgemeen Swonewebel.

De Samtgemeenraad harr veer Liddmaten.

## Samtgemeenbörgermeesters

* 1966–: Johann Holler

## Samtgemeendirekters

* Walter Kruse
Rade (Swonewebel)

**Rade** () is en Dörp in de Gemeen Swonewebel in’n Landkreis Oosterholt, Neddersassen. Bi Rade höört ok de Fährplaat to.

## Geografie

Rade liggt in de Oosterstoder Masch. Bet to de Werserkorrekschoon (1887–1895) leeg dat ok an de Werser. Vondaag liggt de Hauptstroom von de Werser aver en goden Kilometer in’n Westen. Nich wied af von Rade münnt de fröhere Rechte Blangenarm von de Werser in’n Stroom.

De Naveröörd sünd Hassel un Wortfleet in’n Noorden, Aschwarden un Brook in’n Noordoosten, Meyenborg un Hinnbeek in’n Oosten, Ne’enkarken in’n Süden un Harriersand in’n Noordwesten.

## Historie

Rade kummt üm 1100 rüm toeerst in de Oorkunnen vör.

In’n April 1854 sünd bi en Füür 19 Hööv afbrennt un in’n Mai 1929 wedder bi en Füür ölven Hööv.

In de Franzosentied von 1810 bet 1814 hett de Oort to de Mairie Blomendal in’n Kanton Vesack höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett bet 1885 to de Amtsvaagdie Ne’enkarken in dat Amt Blomendal tohöört. En lütten Deel mit dree Hüüs hett ganz fröher ok to dat Amt Hagen höört. Na 1885 weer dat in’n Kreis Blomendal. 1932 is dat Deel von’n Kreis Oosterholt worrn.

1966 hett de Oort tohoop mit Ne’enkarken un Aschwarden de Samtgemeen Ne’enkarken billt. Mit de Gemeenreform in Neddersassen to’n 1. März 1974 sünd Gemeen un Samtgemeen oplööst worrn. Rade is Deel von de Gemeen Swonewebel worrn.

### Inwahnertall

### Religion

Rade is evangeelsch-reformeert präägt un höört to dat Kaspel von de Michaelskark in Ne’enkarken.

För de Kathoolschen is de St.-Ansgar-Kark in Swonewebel tostännig.

## Kultur

### Verenen

Rade hett en egene freewillige Füürwehr.

## Weertschop un Infrastruktur

### Verkehr

Dör Rade löppt de Kreisstraat 2, de in’n Noorden na Aschwarden, Wortfleet un Rechtebe geiht un in’n Süden na Ne’enkarken. Von de K&nbsp;2 geiht na Westen de *Inselstraat* af, de na Harriersand geiht.

De nächste Autobahn is de Autobahn 27. De Opfohrt 13 Uthleer liggt so 13 Kilometer in’n Noordoosten von Rade.

De nächste Bahnhoff is so bi acht Kilometer wied weg in’n Süden de Bahnhoff Farge an de Bahnlien Farge–Vesack. Dor föhrt de Lien RS&nbsp;1 von de Regio-S-Bahn Bremen/Neddersassen, de von Farge bet na Veern geiht.

Von September 1911 bet 1931 harr de Oort en egen Bahnhoff an de Nedderwerserbahn.

### Scholen

Rade hett keen egen School mehr. De Kinner gaht vondaag in Ne’enkarken na School.

## Footnoten



## Weblenken
Bethlehem-Kark (Hipst)

De **Bethlehem-Kark** is de Kark von dat evangeelsch-luthersche Kaspel Hipst (Karkenkreis Bremervöör-Zeven). De Karkengemeen hett üm un bi 1500 Liddmaten.

## Historie

Dat Kaspel Örel weer temlich groot un wietlöftig. Dorüm hett de Karkengemeen bi de Landskark in Hannover en Andrag stellt, dat se en twete Kark boon dröfft. Nadem de Landskark sik inverstahn wiest hett, hett de Karkenvörstand an’n 10. Januar 1958 afstimmt, woneem de Kark boot warrn schull. Alfs un Eversdörp wullen de Kark geern in Eversdörp hebben, denn de beiden Öörd weren jüst so wied von Örel weg as Hipst. Hipst hett sik aver mit een Stimm Vörsprung dörsetten kunnt.

As Boplatz harr de Karkenvörstand sik dat Grundstück gegenöver von dat Gasthuus Köster utkeken. Wilhelm Köster hett dat 0,3963 Hektar grote Grundstück denn gegen en Stück Holtland in de Raffheid tuuscht. As Architekt is Johannes Stahmann ut Buxthu beopdragt worrn.

De Grundsteen is an’n 6. November 1958 leggt worrn. Dat Richtfest weer denn al an’n 20. Dezember 1958. 1960 weer de Kark trech un is an’n 22. Januar von Landsbischop Johannes Lilje wieht worrn.

Egenstännige Gemeen is de Kark Anfang 1961 worrn.

En Örgel mit 9 Registers hett de Kark 1963 kregen. Boot hett se Paul Ott Orgelbau.

## Pastoorn

* 1960–1987: Fritz Brandt
* –2011: Rainer Müller-Jödicke
* opstunns: Martina Scholz-Mehrtens

## Kaspel

To dat Kaspel Hipst höört de Öörd Hipst, Frellsdorp, Op de Hööv un Nee Eversdörp.

De Naverkaspels sünd Örel in’n Oosten, Öös in’n Süüdoosten, Beverst in’n Süüdwesten, Oolluunbarg in’n Westen, Ringst in’n Noordwesten un Loomst in’n Noorden.

## Footnoten



## Weblenken

* Websteed von de Kark (hoochdüütsch)
Meckelst

**Meckelst** () is en Dörp in de Gemeen Geestland in’n Landkreis Cuxhoben, Neddersassen. Polietsch is de Oort Deel von de Oortschop Lintig binnen de Stadt Geestland.

## Geografie

Üm un bi een Kilometer in’n Süden von’n Oort flütt de Wittgeest langs. In’n Oosten liggt dat Naturschuulrebeed Lang Moor.

De Naveröörd sünd Maurismaur un Hoorn in’n Noordoosten, Armsdörp in’n Oosten, Langenmoor, Grotenhain un Lüttenhain in’n Süüdoosten, Langel in’n Süden, Wisswohl un Hainmöhlen in’n Süüdwesten un Lintig un Ankloh in’n Noordwesten.

## Historie

De öllste Fund ut de Vörgeschicht is de Steenkist von Meckelst, de ut de Bronztied stammt un 1896 funnen worrn is.

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort is 1971 Liddmaat von de Samtgemeen Beers worrn un an’n 1. März 1974 denn Deel von de Gemeen Lintig in de ne’e Samtgemeen Beers. Gemeen un Samtgemeen sünd to’n 1. Januar 2015 oplööst worrn un dat Rebeed höört nu to de Stadt Geestland höört.

In’n Eersten Weltkrieg sünd twölv Soldaten ut Meckelst fullen oder vermisst un in’n Tweten Weltkrieg 48.

### Inwahnertall

### Religion

Meckelst is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

### Wapen

Dat Wapen wiest op roden Grund op en grönen Schildfoot en sülvern Hünengraff.

Dat Wapen hett de Heraldiker Albert de Badrihaye utklamüsert. Dat Hünengraff is de Oppersteen an’n Oortsingang von Meckelst.

## Kultur

En Denkmaal för de Fullenen ut de twee Weltkrieg’ steiht op’n Karkhoff.

### Verenen

Meckelst hett en egene freewillige Füürwehr un en Schüttenvereen.

## Weertschop un Infrastruktur

De lüttje Bunte Raben Verlag von Martin Brinkmann un Fabian Reimann hett sien Seet in Meckelst.

### Verkehr

Dör Meckelst löppt de Landsstraat 119, de in’n Noordwesten na Lintig un Beers geiht un in’n Süüdoosten över Grotenhain na Eversdörp an de Bundsstraat 495 ran.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 20 Kilometer in’n Westen von Meckelst.

De nächste Bahnhoff is so bi 15 Kilometer wied weg in’n Süden de Bahnhoff Op de Hööv an de Bahnlien Bremerhoben–Buxthu.

## Footnoten



## Weblenken
Wisswohl

**Wisswohl** () is en Oort in de Gemeen Geestland in’n Landkreis Cuxhoben, Neddersassen. Polietsch höört de Oort al siet öllers bi Hainmöhlen bi.

## Geografie

En poor hunnert Meter in’n Noorden von’n Oort flütt de Wittgeest langs.

De Naveröörd sünd Lintig in’n Noorden, Meckelst in’n Noordoosten, Langenmoor in’n Oosten, Grotenhain un Lüttenhain in’n Süüdoosten, Langel in’n Süden, Köhlen un Ringst in’n Süüdwesten un Hainmöhlen in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort hett al siet öllers to Hainmöhlen tohöört. Siet 1. April 1971 weer Hainmöhlen Liddmaat von de eerste Samtgemeen Beers. An’n 1. März 1974 is mit de Gemeenreform in Neddersassen de Gemeen Hainmöhlen Deel von de Gemeen Ringst worrn un hett denn to de ne’e Samtgemeen Beers tohöört. Gemeen Ringst un Samtgemeen Beers sünd to’n 1. Januar 2015 oplööst worrn. Dat ganze Rebeed höört nu to de Gemeen Geestland.

### Inwahnertall

### Religion

Wisswohl is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

## Weertschop un Infrastruktur

In Wisswohl gifft dat en Jugendharbarg von de DJH.

As freewillige Füürwehr is de Füürwehr Ringst för Wisswohl mit tostännig.

### Verkehr

Wisswohl liggt an en lüttje Blangenstraat to de Landsstraat 128, de in’n Noordwesten na Beers geiht un in’n Süden na Köhlen, Geestenseth un Beverst. Ans gifft dat blots lüttjere Weeg rut ut’n Oort.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 21 Kilometer in’n Westen von Wisswohl.

De nächste Bahnhoff is so bi twölv Kilometer wied weg in’n Süüdwesten de Bahnhoff Geestenseth an de Bahnlien Bremerhoben–Buxthu. Von 1896 bet 1968 hett dat ok Personenverkehr op de Bahnlien Bremerhoben–Beers geven. De Bahnhoff Beers leeg negen Kilometer in’n Noordwesten von’n Oort.

## Footnoten
Breedmeh

**Breedmeh** () is en Oort in de Gemeen Alfs (Samtgemeen Geestborn) in’n Landkreis Rodenborg, Neddersassen.

## Geografie

De Oort liggt an’t Över von de Meh.

De Naveröörd sünd Langeln in’n Noorden, Abbenseet in’n Noordoosten, Isheim un Mehdörp in’n Oosten, Alfs un Eversdörp in’n Süden, Nee Eversdörp in’n Süüdwesten un Hain un Doornsood in’n Noordwesten.

## Historie

Breedmeh kummt 1310 as *tho der Breden Mehe* toeerst in de Oorkunnen vör. Dor leeg en Foort dör de Meh. De Meh weer fröher de Grenz twüschen de Kaspels Loomst un Örel un is vondaag de Grenz twüschen de Landkreise Rodenborg un Cuxhoben. 1397 hett Hennecke Becker de Watermöhl in Breedmeh an Johann II. von Schlamstorp verköfft, wat later de Arzbischop von Bremen ween is. Von 1663 bet 2003 hett de Möhl de Familie Steffens tohöört.

In de Franzosentied von 1810 bet 1814 hett de Oort to de Mairie Bremervöör in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Bremervöör tohöört. Na 1885 weer dat in’n Kreis Bremervöör. 1977 is dat Deel von’n Landkreis Rodenborg worrn.

De Oort is 1912 Deel von de Gemeen Alfs worrn.

1908 is för dat ole hölten Waterrad en Fallturbin insett worrn. As 1968 de Meh begraadigt worrn is, hett ok de Möhl ehren Bedriev instellt. 2003 is de Vereen *De Möhl* grünnt worrn, de sik för dat Bewohren von de Watermöhl insett.

### Inwahnertall

### Religion

Breedmeh is evangeelsch-luthersch präägt un höört to dat Kaspel Örel.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Dör Breedmeh löppt de Bundsstraat 495, de in’n Noorden över Loomst na Warstood/Basbeek an de Bundsstraat 73 ran geiht un in’n Süden över Eversdörp na Bremervöör an de Bundsstraat 71/74 ran. Lüttjere Straten gifft dat na Abbenseet un Mehdörp.

De nächste Autobahn is de Autobahn 27. De Opfohrt 5 Debst liggt so 36 Kilometer in’n Noordoosten von Breedmeh.

De nächste Bahnhoff is so bi twölv Kilometer wied weg in’n Süüdoosten in Bremervöör an de Bahnlien Bremerhoben–Buxthu.

### Scholen

De Schölers ut’n Oort gaht na de Grundschool Eversdörp/Alfs in Eversdörp. Later wesselt se na Oberschool op de Geestborn-School in Örel oder na dat Gymnasium Bremervöör.

De Grundschool in Alfs, de fröher een von de twee Standöörd von de Grundschool Eversdörp/Alfs weer, is dichtmaakt worrn.

## Lüüd

De plattdüütsche Schriever Hans-Hinrich Kahrs is 1956 in Breedmeh boren.

## Literatur

* Hans-Hinrich Kahrs, Michael Ehrhardt: *Alfstedt und Bredemehe. Historie und Heimatkunde.* Schriftenreihe des Landschaftsverbandes Band 40, 2012, ISBN 978-3-931879-54-9

## Footnoten
Köben

**Köben** () is en Oort in de Gemeen Loomst (Samtgemeen Loomst) in’n Landkreis Cuxhoben, Neddersassen. Vondaag is de Oort mit Loomst tohoopwussen un warrt kuum noch as egen Oort wohrnahmen.

## Geografie

Köben liggt in’n Süden von’n Westerbarg op de Geest.

De Naveröörd sünd Rahden, Wohlenbeek un Hockmöhlen in’n Noordoosten, Ihlbeek in’n Oosten, Seth in’n Süüdoosten, Loomst in’n Süden, Sticht in’n Westen un Mittelsnohn, Nordahn un Varrel in’n Noordwesten.

## Historie

De Oort hett vör 1859 to de Vaagdie Loomst von dat Amt Bremervöör tohöört un is denn in dat Amt Oosten wesselt. Na 1885 weer dat in’n Kreis Neehuus. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

### Inwahnertall

### Religion

Köben is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

De freewillige Füürwehr Loomst is för Köben mit tostännig.

### Verkehr

Dör Köben löppt de Kreisstraat 21, de in’n Noordwesten na Bröckelbeek un dör de Wingst geiht un in’n Süüdosten in Loomst an de Bundsstraat 495 rangeiht.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 32 Kilometer in’n Oosten von Köben. De Opfohrt 5 Debst op de Autobahn 27 (Afsnidd Cuxhoben–Bremerhoben) liggt so 34 Kilometer in’n Westen.

De nächste Bahnhoff is so bi negen Kilometer wied weg in’n Noordoosten de Bahnhoff Hemmoor an de Nedderelvbahn.

## Footnoten
Aiman az-Zawahiri

**Ayman Mohammed Rabie al-Zawahiri** (* 19. Juni 1951 in Maadi; † 31. Juli 2022 in Kabul, Afghanistan) mehrst **Ayman al-Zawahiri** nöömt (Araabsch أسامة بن محمد بن عود بن لادن), weer en Terrorist un de Baas vun al-Qaeda.

## Literatur
* 
* Gilles Kepel (Hrsg.): *Al-Qaida dans le texte.* Paris 2005
** in Deutsch: *Al-Qaida. Texte des Terrors*, Piper, München 2006
* Annette Heppel: *Abu Mus'ab az-Zarqawi – der Stadthalter al-Qa'idas im Irak?*, GRIN Verlag, München 2006, 1. Auflage, Online-Ressource (pdf) Persistent Identifier URN: urn:nbn:de:101:1-2016080411929, URL http://www.grin.com/de/e-book/59905/abu-mus-ab-az-zarqawi-der-stadthalter-al-qa-idas-im-irak (Verlag), ISBN 978-3-638-53712-4.
* Thomas J. Moser: *Politik auf dem Pfad Gottes, Zur Genese und Transformation des militanten sunnitischen Islamismus*. Innsbruck University Press IUP, Innsbruck 2012, ISBN 978-3-902811-67-7, S. 121–141
* 

## Weblinks
* DNB-Katalog

## Borns
Bahnhoff Ruschwedel

De **Bahnhoff Ruschwedel** is en Bahnhoff mit een Gleis in dat Dörp Ruschwedel. De Bahnhoff liggt an de Bahnlien Bremerhoben–Buxthu. De Bahnhoff höört to’n HVV.

He liggt in’n Süden von dat Dörp an de *Ruschwedeler Straat*.

## Historie

1928 is de Bahnlien Buxthu–Harsfeld boot worrn (de vondaag Deel von de Bahnlien Bremerhoben–Buxthu is). To de Tied is ok de Bahnhoff Ruschwedel inricht worrn. Apenmaakt hett de Bahnlien an’n 22. Dezember 1928. De Personenverkehr twüschen Buxthu un Harsfeld is to’n 31. Mai 1969 instellt worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Vörher sünd se von Bremerhoben na Stood föhrt. Nu kunnen se von Bremerhoben över Buxthu direkt na Neegraven (mit Ansluss an de Lien S3 von de S-Bahn Hamborg) föhren. Nadem de Lien S3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S3) weer nu Buxthu.

De Afkörten in dat Bahnamtliche Betriebsstellenverzeichnis is ARWD un de Internatschonale Bahnhoffsnummer 599722.

De Bahnhoff hett een Bahnstieg, dat is en Siedenbahnstieg. De Park&Ride-Anlaag hett söss Parkplätz för Autos un de Bike&Ride-Stellplatz üm un bi 15 Plätz för Fohrrääd.

## Personenverkehr

## Footnoten



## Weblenken
Twielenfleet

**Twielenfleet** () is en Dörp in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen.

## Geografie

Twielenfleet liggt in de Masch von de Ünnerelv in de eerste Miel von Oolland. In’n Oosten liggt de Insel Lühsand.

De Naveröörd sünd Hullern in’n Süden, Speersoort in’n Westen un Wöhrn un Bassenfleet in’n Noordwesten. Op dat annere Över von de Elv in Sleswig-Holsteen doot de Öörd Haseldörp un Heteln liggen.

## Historie

Twielenfleet kummt 1059 toeerst in de Oorkunnen vör.

In’n Eersten Weltkrieg sünd 47 Soldaten ut Twielenfleet fullen oder vermisst un in’n Tweten Weltkrieg 102.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen de Mairie Twielenfleet in’n Kanton Steenkark billt un hett denn von 1811 bet 1814 to dat Franzöösche Kaiserriek ünner Napoleon un dor to een Deel to de Mairie Hullern-Twielenfleet un to’n annern Deel to de Mairie Steenkark höört. De beiden Mairien legen all beid in’n Kanton Jörk.

De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

De Oort is 1966 dör dat *Gesett över dat Tohoopsluten von de Gemenen Hullern un Twielenfleet in’n Landkreis Stood* Deel von de nu gröttere Gemeen Hullern worrn, de sik an’n 1. Juli 1984 den ne’en Naam Hullern-Twielenfleet geven hett.

### Inwahnertall

### Religion

Twielenfleet is evangeelsch-luthersch präägt un billt mit de Marienkark en egen Kaspel.

## Kultur

En Denkmaal för de Fullenen ut de twee Weltkrieg’ steiht op’n Karkhoff.

In’n Oort steiht ok en ole Windmöhl, de *Venti Amica*.

### Verenen

Twielenfleet billt een von dree Oortswehrgruppen binnen de freewillige Füürwehr Hullern-Twielenfleet, de 1891 grünnt worrn is. De Schüttenvereen Hullern-Twielenfleet is 1966 grünnt worrn.

## Weertschop un Infrastruktur

De ole Lüchttoorn von Twielenfleet is 1893 boot worrn. He is lopen, bet he an’n 12. Oktober 1984 ut Bedriev gahn is un en ne’eren Nafolger kregen hett.

### Verkehr

Dör Twielenfleet löppt de Kreisstraat 34, de in’n Noordwesten dör Bassenfleet geiht un in’n Süden na Hullern an de Landsstraat 140 ran.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so acht Kilometer in’n Süüdwesten von Twielenfleet.

De nächste Bahnhoff is so bi acht Kilometer wied weg in’n Westen de Bahnhoff Stood an de Nedderelvbahn.

### Scholen

Na Grundschool gaht de Kinner vondaag op de School in Hullern.

De Volksschool von Twielenfleet hett 1969 dichtmaakt. De Kinnergoorn, de an’n 15. Januar 1969 in dat Gemeenhuus von de Karkengemeen Twielenfleet grünnt worrn is, is 1971 in de ole School ümtagen, de 1988/1989 un 2002 twee Maal utboot worrn is.

### Freetied

Dicht bi de Elv steiht dat Freebad Twielenfleet. In’n Noordwesten na Bassenfleet hen hett de Oort ok noch en Strand an de Elv.

## Literatur

* Hans Peter Siemens: *Twielenfleth: 1059–1959.* 1959

## Footnoten
Wehner

**Wehner** is de Familiennaam von

* Adrian Wehner (* 1982), düütschen Handballspeler,
* Anton von Wehner (1850–1915), düütschen Verwaltungsbeamten un Politiker,
* Arthur von Posadowsky-Wehner (1845–1932), düütschen Politiker,
* Bernhard Wehner (1909–1995), düütschen Kriminalpolizist,
* Bruno Wehner (1907–1974), düütschen Inschenör,
* Burkhard Wehner (* 1946), düütschen Staats- un Sellschopswetenschopper,
* Carl Wehner (1838–1912), düütschen Flötenspeler un Kumponist,
* Carl Franz Heinrich Wilhelm Wehner († 1863), düütschen Verwaltungsbeamten,
* Christian Friedrich Wehner (1775–1862), düütschen Politiker,
* Eduard Lyonel Wehner (1879–1952), düütschen Architekt,
* Ernst Wehner (1894–1976), düütschen Politiker (CDU),
* Franz Wehner (1898–1970), düütschen Politiker,
,
* Gerd Wehner (1941–2018), düütschen Politikwetenschopper,
* Gottfried K. Wehner (1910–1996), düütschen Physiker,
* Greta Wehner (1924–2017), düütsche Soziaaldemokratin,
* Günter Wehner (1906–2002), düütschen Chemiker, Metallurg un Physiker,
,
* Harry von Posadowsky-Wehner (1869–1923), düütschen Offzeer,
,
* Herbert Wehner (1906–1990), düütschen Politiker (SPD),
* Horst Wehner (* 1952), düütschen Politiker (Linkspartei),
* Hugo Wehner (* 1946), düütschen Seiler un Schriever,
* Jochen Wehner (* 1936), düütschen Dirigent, Produzent un Arrangör,
* Johann Andreas Wehner (1785–1860), düütschen Pädagoog, Moorkommissar un Diplomaat,
* Johann Christoph Wehner (1781–1838), düütschen Verwaltungsbeamten,
* Johanna Wehner (* 1981), düütsche Speelbaasfro,
* Josef Magnus Wehner (1891–1973), düütschen Schriever,
* Karl Wehner (1875–1957), düütschen Politiker (SPD),
* Kay Wehner (* 1971), düütschen Footballspeler,
* Markus Wehner (* 1963), düütschen Journalist,
* Martin Wehner (* 1945), düütschen Politiker (SPD),
* Nikolaus Wehner (1901–1942), düütschen Politiker (NSDAP),
* Oliver Wehner (* 1984), düütschen Politiker (CDU),
* Paul Matthias Wehner (1583–1612), düütschen Jurist,
* Ralf Wehner (* 1964), düütschen Musikwetenschopper,
* Rüdiger Wehner (* 1940), düütschen Bioloog,
* Rudolf Wehner (1908–1980), düütschen Wedderständler,
* Stephanie Wehner (* 1977), düütsche Physikerin un Informatikerin,
* Thorsten Wehner (* 1967), düütschen Politiker (SPD),
* Walter Wehner (* 1949), düütschen Schriever,
* Werner Wehner (* 1945), düütschen Footballspeler,
* Wilhelm Wehner († 1863), düütschen Verwaltungsjurist,
* Willy Wehner (* 1922), düütschen Arbeider,
* Wolfgang Wehner (* 1959), düütschen Politiker (CDU).

Kiek ok bi: Weener, Wehnert.
Christian Heinrich Plaß

**Christian Heinrich Plaß** (* 29. Juli 1812 in Veern; † 6. Juni 1878 in Stood) weer en düütschen Pädagoog.

Plaß is 1812 as Söhn von Lucie, borene Zeidler, un den Koopmann Christian Heinrich Plaß (9. März 1769–17. Dezember 1815) in Veern boren. Hermann Gottlob Plaß weer sien Broder. He weer bet Oostern 1829 op de Doomschool Veern un hett von 1829 af an evangeelsche Theologie un Philologie an de Universitäten Halle (bet Oostern 1831), Jena (bet Michaelis 1832) un Göttingen (bet Oostern 1833) studeert un weer in disse Tied Maat von dat Corps Marchia Halle un Franconia Jena. Na dat Studium is he 1833 Privatschoolmeester in Wandsbek worrn. Michaelis 1835 keem he as Kollaborater na Stood an dat Athenaeum. Dor is he 1846 Kunrekter worrn un 1851 denn Rekter. He weer gliektiedig Rekter von de Real-, Börger-, Vör- un Middelschool. Dat is he bet to sien Dood 1878 bleven.

Von 1851 af an weer he ok in’n Vörstand von’n Vereen för Geschicht un Öllerdömer von de Hartogdömer Bremen un Veern un dat Land Hadeln. He weer Maat in’n evangeelschen Karkenvörstand in Stood un von 1863 af an in de Bezirkssynood.

Von’n 18. Mai 1848 bet 30. Mai 1849 weer he as Afornten för den 19. hannöverschen Wahlbezirk Maat von de Frankforter Natschonalversammlung (Württemberger Hof, Märzvereen). He hett dor för Friedrich Wilhelm IV. as düütschen Kaiser stimmt un weer in’n Utschuss för Karken- un Schoolsaken. In’n Juni 1849 weer he ok Deelnehmer von de Gothaer Versammlung.

He hett Berta Frank (21. März 1816–1855) freet. De beiden harrn de Kinner Marie (* 10. November 1840), Julius (* 3. März 1844), Hermann (* 9. Januar 1846), Anna (4. April 1848–25. Juli 1880), Elisabet (* 31. Dezember 1849) un Friedrich (* 29. Dezember 1851).

Nadem sien eerste Fro doodbleven is, hett he in twete Eh Dorothea Krause (* 7. Februar 1830) freet. Mit ehr harr he den Söhn Kark (* 25. Juli 1860).

Plaß is 1878 na en Slaganfall doodbleven.

## Warken

* *Kritische Bemerkungen über Ursachen und Gang des archidamischen Krieges.* Stood 1859

## Footnoten
Justus Alexander Saxer

**Justus Alexander Saxer** (* 21. November 1801 in Dorum; † 19. September 1875 in Stood) weer en düütschen lutherschen Theoloog un Generalsupperndent von de Generaldiözees Bremen-Veern.

Saxer is 1801 as Söhn von’n Pastoor Georg Ludwig Saxer in Dorum boren. Nadem sien Vader as Pastoor na Sürsen versett worrn is, weer he dor op de Volksschool. Later güng he op dat Gymnasium Athenaeum in Stood. Dor harr de Kunrekter Sattler groten Influss op em. Saxer hett Philosophie un Theologie an de Universität Göttingen studeert un weer dor Maat von dat Corps Bremensia. 1822 is he Schoolmeester an dat Athenaeum worrn un 1829 tweten Pastoor un Rekter in Dorum. 1844 keem he as Pastoor un Supperndent von de Inspekschoon Leh na Debst. Na’n Dood von Kunsistorialraad von Hanffstengel is he 1857 Kunsistorialraad in Stood worrn. Von 1860 af an weer he Generalsupperndent von de Generaldiözees Bremen-Veern, de ehren Seet in Stood harr. Na en Slaganfall in’n September 1874 is he to’n 1. April 1875 op egen Wunsch in’n Rohstand versett worrn.

He weer een von de Mitgrünners von de Noorddüütsche Missionssellschop.

Saxer hett 1872 den Prüüßschen Kronenorden II. Klass kregen.

## Warken
* *Ueber den wiedererwachten Confessions-Streit. Mit besonderer Beziehung auf die Angelegenheiten der norddeutschen Missions-Gesellschaft. Ein Wort der Liebe an seine Freunde*. Stood 1843

## Literatur

* Nekrolog, in: Kirchliche Chronik des Consistorial-Bezirks Stade vom 1. Advent 1874 bis dahin 1876, Stade 1876, S. 11-14.
* Rudolf Steinmetz: *Die Generalsuperintendenten in den Herzogtümern Bremen-Verden*, Stade 1907, Kapitel 9: ''D. Justus Alexander Saxer'', S. 116-121.
* Philipp Meyer: *Die Pastoren der Landeskirchen Hannovers und Schaumburg-Lippes seit der Reformation*, 2 Bde., Göttingen 1941/42, Bd. 1, S. 187, 206; Bd. 2, S. 388 f.
* *Die Mitglieder der Bremensia zu Göttingen vom 25. Februar 1811 bis zur Gegenwart*. Göttingen 1812, S. 38 (Nr. 155)
Karl Koppin

** Friedrich Julius Koppin** (* 6. Mai 1841 in Eberswalde; † 24. Oktober 1927) weer en düütschen Pädagoog.

Koppin is 1841 in Eberswalde boren. He hett to Oostern 1860 sien Abitur an dat Gymnasium Juchtebüdel maakt un denn studeert. Dat Studium hett he as Dokter afslaten.

Von 1868 bet 1878 weer he Schoolmeester an de Grote Stadtschool Wismar.

He weer von 1878 bet 1893 Rekter von dat Athenaeum Stood. Na de Tied in Stood is he Rekter von dat König-Wilhelms-Gymnasium Stettin worrn. To’n 1. Oktober 1907 is he in Rohstand gahn.

## Footnoten
Kurt Hahn

**Kurt Hahn** is de Naam von

* Kurt Hahn (üm 1863–na 1918), düütschen Verwaltungsbeamten,
* Kurt Hahn (1886–1974), düütschen Pädagoog,
* Kurt Hahn (1901–1944), düütschen Offzeer,
* Kurt Hahn (1907–1995), düütschen Ünnernehmer.
Corky Cornelius

**Edward „Corky“ Cornelius** (* 3. Dezember 1914 in Hoosier County, Indiana; † 3. August 1943) weer en US-amerikaansch Jazz-Trompeter.

Cornelius sien Vader weer Slagtüüchspeler, de in Danzbands in Texas spelen dee. He is in Binghamton (New York) upwussen un fung sien Loopbahn Anfang vun de 1930er Johren in de Orchesters vun Les Brown, Frank Dailey un Buddy Rogers an. Anfang 1939 wurr he Liddmaat in de Band vun Benny Goodman, in de ok de Slagtüüchspeler Gene Krupa speel. As de sien eegen Band upstellen de, is hüm Cornelius folgt. Dor hett he de Singersche Irene Daye kennen lehrt, de he bald heiraadt hett un mit de he denn een Dochter, Corine, harr. Daye sülvst harr mit de Band vun Krupa Band Hits as „Drum Boogie“ un „Drummin' Man“. Corky Cornelius speel van 1941 bit 1943 in dat Casa Loma Orchestra, bit he unverwacht an Nierenverseggen storven is.

## Weblenken
* Eugene Chadbourne: Corky Cornelius-Biographie bi ''Allmusic''
* Jazz & Ragtme in Indiana
Marion Lorne

**Marion Lorne MacDougall** (* 12. August 1883 in West Pittston, Pennsylvania; † 9. Mai 1968 in New York City) weer en US-amerikaansch Schauspelerin.

## Leven
Marion Lorne wurr an' 12. August 1883 in Pennsylvania boren un fung 1905 hör Loopbahn in' Showbusiness an' Broadway an. Hör Loopbahn as Filmschauspelerin fung eerst 1951 in den Film *Der Fremde im Zug* vun Alfred Hitchcock an Lorne weer bit do sien Dood 1944 mit den Dramatiker Walter Hackett verheiraadt.

Nah hör Filmdebüt hett Marion Lorne hör Schauspeelkarriere hööftsächlich in't Feernsehn fortsett. So weer se in de fröh 1950er Johren in de Rull vun de Mestersche Mrs. Gurney in de Sitcom *Mr Peepers* ro sehn, un in de laat 1950ern in de Rull vun de Myrtle Banford in de vun NBC produzeert Feernsehreeg *Sally*, an de Siet vun Joan Caulfield. Beid Serien hemm hör  Emmy-Nomineeren inbrocht. En wiedere Rull harr Lorne in de *The Garry Moore Show*. In de letztere Feernsehshow harr se tüschen 1958 un 1961 mehrere Gastupträen.

As de bekanntst Rull vun Marion Lorne gellt aber de vun de levenswert Hex Tante Clara in de spoodriek Serie *Verliebt in eine Hexe*. Tante Clara is all düchtig dörnanner, un hör Zauberkräfte fangen an minner to wurrn. För disse Rull wurr Lorne 1968 posthum nah tallriek Nomineeren to hör Leevtieden eerstmals mit en Emmy uttekent.

An' 9. Mai 1968 is Marion Lorne an en Hartanfall storven.

## Filmografie (Utwahl)

## Weblenken
* 
* Marion Lorne in de Internet Broadway Database (engelsch)
* Marion Lorne in de Datenbank vun Find a Grave (engelsch)
Richard Obricatis

**Wilhelm  Paulus Obricatis** (* 12. September 1861 in Königsbarg; † 16. November 1914 bi Langemark in Belgien) weer en düütschen Pädagoog.

Obricatis is 1861 as Söhn von’n Koopmann Karl Leopold Obricatis in Königsbarg boren. He weer dor op dat Kneiphöfische Gymnasium un an’n 3. September 1879 sien Abitur maakt. Na de School hett he klassische Philologie an de Universität Königsbarg studeert un hett an’n 24. März 1884 den Dr. phil. maakt. An’n 19. Juli 1884 hett he ok de Staatsprüfung bestahn. Na dat Studium weer he von’n 1. Oktober 1884 bet 1. Oktober 1885 Eenjohrig-Freewilligen in Königsbarg.

Von’n 1. Oktober 1885 bet 1. Oktober 1886 hett he sien Probejohr an dat Kneiphöfische Gymnasium maakt un is denn an’n 1. Oktober 1886 wetenschoplichen Hülpslehrer an dat Königliche Gymnasium in Lyck worrn. Dor is he an’n 1. Dezember 1887 fast anstellt worrn. An’n 1. April 1897 hett he den Rang von en Oberlehrer kregen. To’n 1. April 1900 is he an dat Königliche Willemsgymnasium in Königsbarg kamen. An’n 13. Dezember 1904 is he as Königlichen Gymnasialdirekter ernannt un to’n 1. Januar 1905 as Direkter an dat Königliche Gymnasium in Bartenstein versett worrn. Dor is he bet Johannis 1906 bleven. To’n 1. Juli 1906 is he denn as Rekter an dat Athenaeum in Stood wesselt. Dor weer he bet 1912. He hett in Stood in de Iesenbahnstraat 7 wahnt. To’n 1. Januar 1913 is he an dat Kaiserin-Auguste-Viktoria-Gymnasium in Linden versett worrn.

Obricatis is in’n März 1887 Leutnant von de Landwehr worrn, 1894 Oberleutnant un an’n 22. November 1902 Hauptmann. To’n 15. September 1905 is he ut de Landwehr utscheden. As de Eerste Weltkrieg utbreken dee, hett he sik glieks to Anfang von’n Krieg to’n Deenst mellt. He keem as Kumpanieföhrer von dat Reserve-Infanterie-Regiment 215 an de Westfront un hett an’n 22. Oktober 1914 in de Eerste Flannernslacht bi dat belgsche Wydendreft (lütt Enn in’n Noordwesten von Langemark) een Kugel dör den Arm un een dör de Bost kregen. He keem denn in en Lazarett un is dor an’n 16. November doodbleven. Obricatis liggt begraven op’n Düütschen Soldatenkarkhoff Langemark (Block A, Graff 3938). Kort vör sien Dood harr Obricatis ok dat Ieserne Krüüz kregen.

## Warken

* *De „per“ praepositionis latinae et cum casu conjunctae et cum verbis nominibusque compositae usu, qualis obtinuerit ante Ciceronis aetatem.* (Dokterarbeid), Königsbarg 1884

## Footnoten
Theodor Brodthage

**Georg Friedrich  Brodthage** (* 28. Februar 1871 in Gütsel; † 1945 in Hannover) weer en düütschen Pädagoog.

Brodthage is 1871 in Gütsel boren. He hett to Oostern 1889 sien Abitur an dat Raadsgymnasium Ossenbrügge maakt un denn an de Universitäten Marburg un Berlin klassische Philologie un Geschichte studeert. In Marburg weer he siet dat Sommersemester 1889 Maat von de Marburger Burschenschaft Rheinfranken. 1895 hett he in Marburg dat Staatsexamen maakt.

Na dat Studium hett he von Oktober 1895 af an en Seminarjohr an dat Königliche Realgymnasium Leer maakt un von Oktober 1896 af an dat Probejohr an dat Königliche Willemsgymnasium Emden. Von Oktober 1897 bet Oostern 1898 hett he en Kursus an de Königliche Turnlehrerbildungsanstalt Berlin maakt. To Oostern 1898 keem he as Hülpslehrer toeerst an dat Kaiserin-Auguste-Viktoria-Gymnasium in Linden un is von dor to Michaelis 1898 an dat Doomgymnasium Veern versett worrn. In Veern is he 1902 as Oberlehrer ernannt worrn. 1907 güng he trügg na Linden, is denn aver wedder wesselt, nu an dat Athenaeum in Stood. Dor is he an’n 19. Dezember 1912 to’n Königlichen Gymnasialdirekter ernannt worrn. He is bet 1917 in Stood bleven. In dat Johr güng he as Direkter an dat Königliche Willemsgymnasium Emden. 1919 is he Provinzialschoolraad bi dat Provinzialschoolkollegium von de prüüßsche Provinz Stettin worrn. 1921 is he dor Direkter worrn. Von 1923 af an weer he Direkter un Viezpräsident von dat Provinzialschoolkollegium von de Provinz Hannover. Dat is he bleven, bet dat Kollegium 1933 oplööst worrn is.

## Footnoten
Bredenhoorn

**Bredenhoorn** () is en lütten Oort in de Gemeen Sounsiek (Samtgemeen Obbens) in’n Landkreis Stood, Neddersassen. De Oort höört polietsch al von öllers to Sounsiek mit bi.

## Geografie

De Oort liggt op de Stoder Geest. In’n Noordwesten von Bredenhoorn flütt de Starsbeek langs.

De Naveröörd sünd Sounsiek in’n Noorden, Resbossel in’n Noordoosten, Holv in’n Süüdoosten, Hassbossel in’n Süden, Löh, Bockhorst un Woonst in’n Süüdwesten un Wiegersen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wiegersen in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon.

Vör 1852 hett de Oort to de Böörd Zittens von dat Amt Zeven höört un weer denn von 1852 bet 1859 in dat Amt Hornborg. Denn is dat Deel von dat Amt Harsfeld worrn. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

Bredenhoorn hett al jümmer bi de Gemeen Sounsiek mit bihöört. Mit de Gemeenreform in Neddersassen an’n 1. Juli 1972 is Sounsiek mit Remnoh un Wiegersen to en gröttere Gemeen Sounsiek tohoopleggt worrn.

### Inwahnertall

### Religion

Bredenhoorn is evangeelsch-luthersch präägt un höört to dat Kaspel Obbens.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

## Weertschop un Infrastruktur

För Bredenhoorn is de freewillige Füürwehr Sounsiek mit tostännig.

### Verkehr

Bredenhoorn liggt an de en lüttje Blangenstraat an de Landsstraat 130, de in’n Noorden över Sounsiek, Beekdörp un Obbens na Hornborg geiht un in’n Süden över Ramshuus na Zittens un Scheeßl.

De nächste Autobahn is de Autobahn 1. De Opfohrt 46 Heidenau liggt so söven Kilometer in’n Süüdoosten von Bredenhoorn.

De nächste Bahnhoff is so bi negen Kilometer wied weg in’n Noorden de Bahnhoff Obbens an de Bahnlien Bremerhoben–Buxthu.

### Scholen

De Kinner gaht op de Grundschool Wiegersen. En Kinnergoorn gifft dat ok in Sounsiek.

### Ver- un Entsorgung

För dat Afwater is de Stadtentwässerung Buxthu tostännig.

## Footnoten





## Weblenken
Karkenkreis Zeven

De evangeelsch-luthersche **Karkenkreis Zeven** weer en Karkenkreis in dat Königriek Hannover un de prüüßsche Provinz Hannover. To’n Karkenkreis Zeven hebbt söven Kaspels tohöört.

## Geografie

De Karkenkreis Zeven leeg in’n Noordoosten von Neddersassen. Dat Rebeed weer groff de ole Kreis Zeven.

## Geschicht

De Karkenkreis leeg in de Generaldiözees Bremen-Veern, ut de 1903 de Generaldiözees Stood worrn is. Siet 1936 weer de Karkenkreis denn Deel von’n Sprengel Stood.

De Karkenkreis is in’n Oktober 1940 mit’n Karkenkreis Bremervöör to’n Karkenkreis Bremervöör-Zeven tohoopleggt worrn.

## Karkengemenen in’n Karkenkreis Zeven

* Allerhilligen-Kark in Elsdörp
* Viti-Kark in Heeßel
* Margarethen-Kark in Jeem
* Gallus-Kark in Rhaar
* Dionysius-Kark in Zittens
* Lamberti-Kark in Sürsen
* Viti-Kark in Zeven

## Supperndenten

* J. H. D. Segelken
* 1874–1891: Johann Rudolph Visbeck
* ~1937: Adolf Brunkhorst
Scheebeek

De **Scheebeek** is en Beek, de von rechts in de Geest münnt.

De Scheebeek hett sien Born in dat Mietenmoor bi Grotenhain. Na Süden doot de lüttjen Öörd Lüttenhain, Olenkamp, Olenstöhlen un Krönkenhütt liggen. Na Oosten to is dat Watersystem över Gravens ok mit’n Grotenhainer Beek un so mit de Meh verbunnen.

De Scheebeek flütt na Westen. An dat rechte Över doot dor de lütten Öörd Langel un Haxhoorn liggen un op dat linke Över Desebreck. Denn flütt de Beek twüschen Köhlen op dat linke un Ringst op dat rechte Över dör. De beiden Öörd sünd verbunnen över de Landsstraat 128, de mit en Brügg över den Beek rövergeiht. In’n Westen von Köhlen münnt de Scheebeek denn in de Geest.

Dat Water in de Geest flütt denn wieder in de Werser un von dor in de Noordsee.

Den Naam hett de Beek, vonwegen dat he op dat ganze Stück de Grenz (Scheed) twüschen Köhlen un Ringst billt.
Drüddgeest

**Drüddgeest** () is en Oort in de Gemeen Hipst (Samtgemeen Geestborn) in’n Landkreis Rodenborg, Neddersassen.

## Geografie

Drüddgeest liggt an’n Alfgraven, de in’n Süüdwesten von’n Oort in de Geest münnt.

De Naveröörd sünd Langel un Krönkenhütt in’n Noorden, Olenstöhlen, Olenkamp un Lüttenhain in’n Noordoosten, Nee Eversdörp in’n Oosten, Op de Hööv mit Drachel un Bokelah in’n Süüdoosten, Frellsdorpermöhlen, Frellsdorp un Geestenseth in’n Süüdwesten un Köhlen un Stühbusch in’n Westen.

## Historie

Drüddgeest hett fröher polietsch bi Hainmöhlen bihöört. De Oort leeg an en Fort, de dör den Alfgraven güng. Dat weer in ole Tieden de eenzige gode Togang von Süüdoosten her in dat Amt Beers, dat dör Mooren un Strööm nich licht togänglich weer. Dat gifft in’n Oort de Resten von en ole Borganlaag mit Watergraven, de disse Steed sekert hett.

In de Franzosentied von 1810 bet 1814 hett de Oort to de Mairie Bremervöör in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Lintig von dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn.

As Deel von Hainmöhlen weer Drüddgeest von 1971 bet 1974 Deel von de Samtgemeen Beers. Mit de Gemeenreform in Neddersassen to’n 1. März 1974 is Drüddgeest aver von Hainmöhlen in de Gemeen Hipst wesselt un hett denn to de Samtgemeen Geestborn in’n Landkreis Bremervöör höört. De Landkreis Bremervöör is 1977 Deel von’n Landkreis Rodenborg worrn.

### Inwahnertall

### Religion

Drüddgeest is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

## Weertschop un Infrastruktur

### Verkehr

Dör Drüddgeest löppt de Kreisstraat 116, de in’n Süüdoosten över de Hööv na Örel an de Bundsstraat 71 ran geiht. In’n Noordwesten geiht de K&nbsp;116 in’n Landkreis Cuxhoben in de K&nbsp;36 över un löppt in Köhlen an de Landsstraat 128 ran.

De nächste Autobahn is de Autobahn 27. De Opfohrt 8 Geestmünn liggt so 24 Kilometer in’n Westen von Drüddgeest.

De nächste Bahnhoff is so bi söss Kilometer wied weg in’n Süüdoosten de Bahnhoff Op de Hööv an de Bahnlien Bremerhoben–Buxthu.

## Footnoten